གླང་དར་སྐབས་བོད་ཀྱི་མཁས་པ་མི་གསུམ་མདོ་སྨད་དུ་བྱོན་ཚུལ་ནི།ཀློང་ཆེན་ཆོས་འབྱུང་ལས།འཇད་པ་གཙང་རབ་གསལ།བོ་དོང་བ་གཡོ་དགེ་འབྱུང༌།སྟོང་ལུངས་པ་དམར་ཤཱཀྱ་མུ་ནེ་དང་གསུམ།དཔལ་ཆུ་བོ་རི་ལ་སྒོམ་ཞིང་ཡོད་པའི་དུས་སུ།བཙུན་པ་ཁྱི་ཁྲིད་རྔ་གཤང་རྔ་དང་སི་ལི་རྡུང་ཞིང་མགོ་ལ་བྱ་སྒྲོ་བཙུགས་ཤམ་ཐབས་སྔ་ལོག་ཕྱི་ལོག་བྱས་ནས་རི་དྭགས་ལ་མདའ་འཕེན་པ་ཐབ་ཁ་བས་མཐོང་བས།མ་བྱན་ཇ་མ་ནས་བན་རྒན་འཁྲུལ་ལམ་བཙུན་པ་སྨྱོ་ཟེར་ཞིང་གཟིགས་པས།མཐོང་བ་བཞིན་སྨྲས་སོ།།སློབ་དཔོན་མ་འཁྲུལ་བཙུན་པ་མ་སྨྱོས།རྒྱལ་པོས་ཆོས་བསྣུབས་པའི་ལོ་རྒྱུས་ཞིབ་ཏུ་བསྙད་པས།འོ་ན་བན་དེ་འདིར་བོས་དང་གསུངས་ནས།གཏམ་དྲིས་པས།ཁྱེད་ལ་བཀའ་ཆད་ཀྱིས་མ་ཐོགས་པ་ཁ་རྗེ་ཆེ་ཟེར་ནས་ཞེས་གསུངས།རྒྱལ་རབས་གསལ་མེ་ལས་ཀྱང་འདི་བཞིན་འབྱུང༌།དེང་སང་འགའ་ཞིག་གིས།མགོ་ལ་བྱ་སྤུ་འཛུགས་པའི་རྒྱུ་མཚན་གྱིས་བོད་མ་ཡིན་ནོ་ཟེར་བ་ནི།བོད་ཀྱི་གནའ་རབས་ཀྱི་ལོ་རྒྱུས་མི་ཤེས་པར་བྱུང་རྒྱལ་དུ་སྨྲ་བའོ།།